གཞན་ཡང་།སོ་སོ་གཅིག་པུའམ་རང་དོན་ཡིད་བྱེད་ཁོ་ནའི་ཐོག་ནས་བསམ་བློ་བཏང་བ་ཡིན་ན་ཕན་ཐོགས་མེད་པས།འགྲོ་བ་མི་གཅིག་མཚུངས་ཀྱི་འདུ་ཤེས་ཐོག་ནས་སྤྱི་ཚོགས་ཡོངས་ལ་ཞབས་འདེགས་སྒྲུབ་པ་ཡིན་ན་རྣམ་དཔྱོད་ཅན་གྱི་རང་དོན་སྒྲུབ་སྟངས་ཡིན་པ་དང་།རང་གཅིག་པུའི་དོན་ཁོ་ན་གཉེར་ཚེ་ཕྲག་དོག་དང་ཁོང་ཁྲོ་སོགས་མ་སྐྱིད་པ་མང་པོ་ཡོང་ངེས་ཡིན་པས་རང་དོན་སྒྲུབ་ནའང་།རྣམ་དཔྱོད་ཅན་གྱི་གཞན་དོན་སྒྲུབ་ཚེ་རང་དོན་ཞོར་ནས་འགྲུབ་ཡོང་བ་སོགས་ལམ་སྟོན་བཀའ་སློབ་སྩལ་བ་དང་།ཆུ་ཚོད་༡༢མ་ཟིན་ཙམ་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་གཞོན་སྐྱེས་ཞི་བདེའི་མགོ་ཁྲིད་ཀྱི་བགྲོ་གླེང་ལྷན་བཅར་བ་ཡོངས་ལྷན་དུ་ཉིན་གུང་གསོལ་ཚིགས་གནང་ཡོད་པ་རེད།